Source: http://docplayer.fi/1554525-Eduskunnan-sosiaali-ja-terveysvaliokunnalle.html
Timestamp: 2018-02-22 15:42:06+00:00
Document Index: 15555095

Matched Legal Cases: ['kko ', 'kko\n', 'kko ', 'kko ', 'kko ', 'kko ']

Eduskunnan sosiaali- ja terveysvaliokunnalle - PDF
Download "Eduskunnan sosiaali- ja terveysvaliokunnalle"
1 Eduskunnan sosiaali- ja terveysvaliokunnalle Hallituksen esitys Eduskunnalle laiksi toimenpiteistä tupakoinnin vähentämiseksi annetun lain muuttamisesta (HE 101/2008): alaikäisiä koskevan tupakkatuotteiden myyntikiellon tehostaminen. PM / Erkki Aurejärvi I ALLE 18-VUOTIAIDEN TUPAKOINTI A. Tupakoitsijoiden määrä Suomessa vuonna 2007 tehtyjen tutkimusten mukaan vuotiaista pojista tupakoi päivittäin 24 % ja tytöistä 25 % (HE 101/2008 s. 6). Kun meillä syntyy noin lasta vuodessa, 25 % kustakin vuosiluokasta on henkilöä. Tämän mukaan päivittäin tupakoivia alaikäisiä 16- ja 17-vuotiaita on henkilöä. Lisää päivittäisiä tupakoitsijoita on 15-, 14-, 13-, 12- ja 11-vuotiaissa. Esimerkiksi 14-vuotiaista polttaa päivittäin 6 %. Vakituisten lapsitupakoitsijoiden yhteismäärän täytynee olla yli Aikuisikään (18 vuotta) tullessa pojista ja tytöistä polttaa päivittäin 28 %. Tämän lisäsi on otettava lukuun satunnaisesti tupakoivat tai tupakkaa kokeilevat. Kun nämä lasketaan yhteen päivittäin tupakoivien kanssa, päädytään seuraaviin tupakkaa ainakin joskus käyttävien (vähintään 2 savuketta polttaneet) lukuihin vuodelta 2007: 12-vuotiaat pojat 6 %, tytöt 5 % 14-vuotiaat pojat 19 %, tytöt 21 % 16-vuotiaat pojat 44 %, tytöt 51 % 18-vuotiaat pojat 60 %, tytöt 63 %. Kokeilleiden eli satunnaisten tupakoitsijoiden lapsiryhmä on erittäin tärkeä siksi, että nikotiiniriippuvuus syntyy jo lyhytaikaisenkin tupakoinnin nojalla ja myös siksi, että lapsivuosien tupakointi tuottaa elimistölle jo vähäisenäkin pysyviä vaurioita. Alaikäiset tupakoivien ikäluokat, vuotiaat, käsittävät noin henkeä. Voitaneen arvioida, että meillä on vakituisia ja satunnaisesti tupakoivia ja kokeilleita alle 18-vuotiaissa yli henkeä. B. Poltettujen savukkeiden määrä Päivittäin tupakoivat alaikäiset polttavat päivässä keskimäärin 10 savuketta. Tämän mukaan vakituiset lapsitupakoitsijat hankkivat päivittäin :n savukkeen rasiaa tai vaihtoehtoisesti :n savukkeen rasiaa. Tämä tekee kuukaudessa / rasiaa ja vuodessa / rasiaa.
2 2 C. Savukkeiden hankkiminen Suomessa tehtyjen tutkimusten mukaan päivittäin tupakoivat nuoret hankkivat savukkeita joko kaupallisista tai sosiaalisista lähteistä. Kaupallisten lähteiden eli vähittäismyymälöiden käyttö (ostaminen) on yleistä. Suuri osa 14- ja 15-vuotiaista pitää savukkeiden ostamista helppona tai erittäin helppona. Sosiaalisia lähteitä ovat tupakoitsijan 18 vuotta täyttäneet ystävät ja muut aikuiset. II ALLE 18-VUOTIAIDEN MERKITYS TUPAKOINNIN PYSYVYYTEEN Tupakkatuotteet olisivat hävinneet Suomesta jo ajat sitten, elleivät alaikäiset kokeilisi eivätkä aloittaisi polttamista. Tupakka ja tupakkataudit olisivat poistuneet, ja ne olisivat myös poistettavissa, jos lasten tupakointi ehkäistäisiin. Kun asia on näin, alaikäisten tupakointia täytyy pitää megaluokan kysymyksenä. Tämä asia tavallaan tiedetään, mutta sitä ei kuitenkaan ole selkeästi tiedostettu tupakkateollisuuden ulkopuolella. Tupakkateollisuus on aina ymmärtänyt lapsikysymyksen keskeisyyden. Tupakkatehtaiden asiamies Raimo Lintuniemi totesi Iltalehdessä , että mikäli alaikäiset eivät ryhtyisi tupakoimaan, tupakkateollisuus kuolisi kokonaan pois muutamassa vuosikymmenessä. Sen jälkeen, kun ikäraja oli nostettu 18 vuoteen, tupakkateollisuus pelkäsi seuraavaa askelta. Amer Oy totesi Savumerkki-lehdessä 2/1995 näin: Ministeriö vaatii nyt nuorille tupakkaa myyvät kaupat ja kioskit kuriin. Tarkoituksena on laittaa kuntien terveystarkastajat sakoilla uhaten vahtimaan asiaa. Sosiaali- ja terveysministeriön ylilääkäri Tapani Piha sanoo Ilta-Sanomissa 11. syyskuuta 1995, ettei ole pieni rike, jos kauppa tavoitellessaan taloudellista voittoa myy alaikäiselle ainetta, joka 50 % todennäköisyydellä tappaa. Juuri tällaiset ylilyönnit saavat nuoretkin nauramaan. Tupakkateollisuutta voisi joskus kuunnella näissä kysymyksissä, vaikka se onkin oman alansa asiantuntija. Tupakkateollisuus on todellakin tupakkakysymysten asiantuntija, ja yrittäessään säilyttää lapsille myymisen mahdollisimman vapaana teollisuus puhuu oman liiketoimintansa keskeisestä elinehdosta. Lasten tupakoinnin tärkeys tupakkayhtiöille on käynyt erityisen selväksi aineistosta, joka on kertynyt Helsingin käräjäoikeudessa lähtien ajetussa tuotevastuuoikeudenkäynnissä. Tupakkateollisuuden sisäiset asiakirjat ja henkilötodistajien kertomukset osoittavat suorastaan hätkähdyttävästi, miten välttämätöntä lasten rekrytointi tupakoitsijoiksi on ollut ja yhä on. Tupakkateollisuus on Suomessa vastustanut ikärajoja, markkinoinut systemaattisesti savukkeita lapsille, manipuloinut savukkeita kemiallisesti tehdäkseen polttamisen lapsille mahdolliseksi ym. Tupakkakysymys on nimenomaisesti ja keskeisesti lastensuojelukysymys. Jos lasten tupakointi ehkäistäisiin, aikuisten tupakointi lakkaisi vähitellen. Kun asia on näin, lastensuojelutoimet
3 3 voisivat ratkaista tupakkaongelman kokonaisuudessaan: valtava määrä sairauksia, kärsimystä, kuolemaa ja veronmaksajien kustantamia sairaanhoitokuluja poistuisi tästä yhteiskunnasta. III LAINSÄÄDÄNTÖ Ensimmäiset ikärajasäännökset olivat voimaan tulleen tupakkalain 10 :ssä: tupakkatuotteen myynti kiellettiin henkilölle, joka ilmeisesti on kuuttatoista vuotta nuorempi. Ikäraja nostettiin 18 vuoteen Samalla laista poistettiin sana ilmeisesti, jonka vuoksi vähittäismyyjän on vaadittava nuorilta ostajilta henkilöllisyystodistus. IV LAINVALMISTELU Käsiteltävänä olevassa hallituksen esityksessä 101/2008 on useita hyviä parannuksia: - tupakkatuotteiden myynti säädetään luvanvaraiseksi - lasten rasiat eli alle 20 savukkeen rasiat kielletään - rangaistussäännöksistä poistetaan nykyiset syyteoikeuden rajoitukset niin, että syyte alaikäiselle myymisestä voidaan nostaa aivan kuin muistakin rikoksista. V ALAIKÄISILLE MYYNNIN RANGAISTAVUUS A. Tupakkalain nykyinen rangaistussäännös Tupakkalain 10 :ää on vuodesta 1977 saakka tehostettu pikku rangaistuksella. Tupakalain 31.4 :ssä säädetään: Joka elinkeinotoiminnassa toistuvasti vastoin kunnan antamaa kieltoa rikkoo 10 :n säännöksiä, on tuomittava tupakan myyntirikkomuksesta sakkoon. Tupakkalain 31.4 on ollut ja on yhäkin käytännössä kuollut lainsäännös. Savukkeiden kauppaaminen lapsille on de facto rangaistuksista vapaata. Vuonna 2006 on kahdelle eri vähittäiskauppiaalle tuomittu sakkoa lapsille myymisestä: siinä koko vuosien rangaistushistoria. B. Hallituksen esitys 101/2008 Hallituksen esityksessä ehdotetaan syyteoikeuden normalisoimista. Muuten sääntely pysyisi yhtä lievänä kuin ennenkin. Hallituksen esityksen 31 c :ssä ehdotetaan seuraavaa: - joka myy tupakkatuotteen kahdeksaatoista vuotta nuoremmalle tai myy tupakkatuotteita ilman vähittäismyyntilupaa - on tuomittava tupakan myyntirikkomuksesta sakkoon. Kyseessä olisi siis yhä pelkkä rikkomus eikä rikos, rangaistussäännös sisältyisi tupakkalakiin eikä rikoslakiin, enimmäisrangaistus olisi vain sakkoa. VI VERTAILU ERÄISIIN MUIHIN RANGAISTUSSÄÄNNÖKSIIN A. Alkoholi
4 4 Alkoholia koskevat säännökset ovat pääosaltaan vuoden 1994 alkoholilaissa. Rangaistussäännökset ovat kuitenkin vuoden 1968 alkoholilaissa, jonka 9 luku jätettiin voimaan vuoden 1994 lakia säädettäessä. Vuoden 1968 alkoholilain 85.1 :n mukaan rangaistus luvattomasta alkoholin myymisestä tai välittämisestä on sakkoa tai vankeutta enintään kaksi vuotta. Jos teko on vähäinen, tekijä on tuomittava alkoholin välittämisrikkomuksesta sakkoon (85.3 ). Alkoholin välittämisestä alaikäisille säädetään erikseen lain 85.5 :ssä. Jos joku välittää alkoholia ilman palkkiota alle 20-vuotiaalle tai mietoa alkoholia alle 16-vuotiaalle, hänet on tuomittava alkoholin välittämisestä ilman palkkiota sakkoon. Törkeästä tekomuodosta on säännös lain 87 :ssä. Mikäli 85 :ssä mainittua menettelyä harjoitetaan ammattimaisesti tai tavanomaisesti, rangaistuksena on vankeutta vähintään 6 kuukautta. Kun vankeuden enimmäismäärää ei ole säädetty, se on rikoslain yleissäännöksen mukaan 12 vuotta. B. Huumausaineet Huumausainerikoksia koskevat rangaistussäännökset eivät ole huumausainelaissa vaan rikoslaissa. RL 50:1:n mukaan se, joka myy tai välittää huumausaineita, on tuomittava huumausainerikoksesta sakkoon tai vankeuteen enintään kahdeksi vuodeksi. Jos huumausaineita levitetään alaikäisille, rikoksentekijä on RL 50:2:n mukaan tuomittava törkeästä huumausainerikoksesta vankeuteen 1 10 vuodeksi. C. Dopingaineet Vastaava sääntely dopingrikoksista RL 44 luvussa on seuraava: - tavallinen dopingrikos, RL 44:6: sakko tai vankeutta enintään kaksi vuotta - törkeä dopingrikos (esimerkiksi dopingaineen levittäminen alaikäisille), RL 44:7: vankeutta 4 kuukaudesta 4 vuoteen. D. Terveyden vaarantaminen Terveyden vaarantamisesta säädetään rikoslain 34 luvussa. RL 34:4: myrkyllisen elintarvikkeen levittäminen tai muu yleinen terveyden vaarantaminen: vankeutta 4 kuukaudesta 4 vuoteen. RL 34:4: törkeä terveyden vaarantaminen: vankeutta vähintään 2 ja enintään 10 vuotta. E. Omaisuusrikokset Omaisuusrikoksia ovat muun muassa varkaus, kavallus ja petos. Varastamisesta säädetään rikoslain 28 luvussa: - RL 28:3, näpistys: sakko
5 5 - RL 28:1,varkaus: sakko tai vankeutta enintään 1 vuosi 6 kuukautta - RL 28:2, törkeä varkaus: vankeutta 4 kuukaudesta 4 vuoteen. VII EHDOTUS RANGAISTUSSÄÄNNÖKSIKSI Savukkeet tappavat Suomessa vuosittain yli ihmistä ja vammauttavat vielä useampia. Ne, jotka kuolevat tupakkatauteihin, ovat miltei poikkeuksetta (95 98 %) aloittaneet polttamisen alaikäisinä. Nämä ihmiset menettävät elämästään keskimäärin 22 vuotta. Savuke tappaa hitaasti, mutta alkaa heti vahingoittaa käyttäjäänsä: lapset, jotka polttavat esimerkiksi ikävuosina 14 17, saavat elimistöönsä korjaamattomia vaurioita. Lainsäätäjä tavallaan on tiennyt nämä seikat jo 1950-luvulla, mutta tupakan myyntiä lapsille säännellään silti pelkkänä hallinnollisena rikkomuksena eikä rikoslain mukaisena rikoksena. Enimmäisrangaistus on sakko samalla tavoin kuin väärästä pysäköinnistä. Tupakkatuotteiden alaikäisille myynti tulisi säätää rangaistavaksi - rikoksena eikä rikkomuksena - sääntely olisi siirrettävä tupakkalaista rikoslakiin - rangaistusasteikko olisi laadittava kolmiportaiseksi: 1. lievä myyntirikos; 2. myyntirikos; 3. törkeä myyntirikos. - rangaistusmäärät olisi suhteutettava normaaliin sääntelyyn, esimerkiksi: 1. sakko; 2. sakko tai vankeutta enintään kaksi vuotta; 3. vankeutta neljä kuukautta neljä vuotta. Myyntirikosta pidettäisiin törkeänä erityisesti silloin, - kun ostaja on huomattavan nuori (esimerkiksi 14-vuotias), - alaikäisille myymistä jatketaan myyntiluvan menettämisen jälkeen tai - myyminen on ammattimaista ja tavanomaista.